1976L0763 — SL — 18.11.1999 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 27. julija 1976 o približevanju zakonodaje držav članic o potniških sedežih za kmetijske ali gozdarske traktorje na kolesih (76/763/EGS) (UL L 262, 27.9.1976, p.135)

spremenjena z:









▼B

DIREKTIVA SVETA

z dne 27. julija 1976

o približevanju zakonodaje držav članic o potniških sedežih za kmetijske ali gozdarske traktorje na kolesih

(76/763/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora ( 2 ), ker so tehnične zahteve, ki jih morajo izpolnjevati traktorji na podlagi nacionalne zakonodaje, med drugim povezane tudi s potniškimi sedeži; ker se te zahteve v posameznih državah članicah razlikujejo; ker je zato potrebno, da vse države članice bodisi poleg svojih obstoječih predpisov ali namesto njih sprejmejo enake zahteve, zlasti zato, da bi bilo mogoče uvesti postopek EGS-homologacije na podlagi Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih za vsak tip traktorja ( 3 ); ker je ta direktiva namenjena usklajevanju nacionalnih predpisov o načrtovanju in vgradnji potniških sedežev na kmetijske traktorje, ne pa standardizaciji zahtev, ali naj bodo kmetijski traktorji obvezno opremljeni s takšnimi sedeži ali ne; ker tudi ni namenjena standardizaciji zahtev, ki omogočajo opremljenost traktorjev z enim ali več potniškimi sedeži; ker je treba še vedno pereče težave v zvezi s potniškimi sedeži kot eno od postavk, ki se pojavlja na certifikatih o homologaciji, rešiti čimprej z dopolnitvijo te direktive tako, da bo zahteve za izdajo EGS-homologacije mogoče uveljaviti tudi za potniške sedeže, SPREJEL NASLEDNJO DIREKTIVO:







Člen 1

1. „Kmetijski ali gozdarski traktor“ pomeni vsako motorno vozilo, opremljeno s kolesi ali gosenično verigo, z vsaj dvema osema in katerega glavna lastnost je vlečna moč, ki je namenjeno za vlečenje, potiskanje, prevažanje ali za pogon različnih orodij, naprav ali priklopnih vozil pri uporabi v kmetijstvu in gozdarstvu. Lahko je opremljeno za prevoz tovora in ljudi.

▼M1

2. Ta direktiva se uporablja samo za traktorje, določene v prvem odstavku, ki so opremljeni s kolesi s pnevmatiko, imajo vsaj dve osi in največjo konstrukcijsko določeno hitrost med 6 in ►M2 40 km/h ◄ ter širino koloteka 1 250 mm ali več.

▼B

Člen 2

Nobena država članica ne sme zavrniti podelitve EGS-homologacije ali nacionalne homologacije traktorja zaradi razlogov v zvezi s potniškimi sedeži, če ti izpolnjujejo zahteve iz Priloge.

Člen 3

Nobena država članica ne sme zavrniti registracije ali prepovedati prodaje, začetka uporabe ali uporabe traktorjev zaradi razlogov v zvezi s potniškimi sedeži, če ti izpolnjujejo zahteve iz Priloge.

Člen 4

Spremembe, potrebne za prilagoditev zahtev Priloge tehničnemu napredku, se sprejmejo po postopku, določenem v členu 13 Direktive 74/150/EGS.

Člen 5

1. Države članice sprejmejo predpise, potrebne za uskladitev s to direktivo, v osemnajstih mesecih od njene notifikacije. O tem takoj obvestijo Komisijo.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

Ta direktiva je naslovljena na države članice.









PRILOGA

I. SPLOŠNE ZAHTEVE ZA IZDELAVO IN NAMESTITEV

1. Vsak sedež mora biti nameščen tako, da potnik ni v nobeni nevarnosti in ne ovira vožnje traktorja.

2. Vsak sedež mora biti trdno pritrjen in nameščen ustrezno tipu traktorja, delom konstrukcije traktorja (šasiji, ogrodju za zaščito pri prevrnitvi, platformi itd.).

3. Zadevni konstrukcijski del mora biti dovolj močan, da podpira obremenjen potniški sedež.

II. POSEBNE ZAHTEVE ZA IZDELAVO

1. Vsak sedež mora biti širok vsaj 400 mm in globok vsaj 300 mm.

▼M3

2. Vsak sedež mora vključevati bočno oporo, namenjeno ohranjanju položaja, in biti opremljen z najmanj 200 mm visokim naslonjalom. Ta mera ne velja, če je naslonjalo del kabine ali varnostne konstrukcije pri prevrnitvi. Sedežna plošča mora biti oblazinjena ali elastična.

3. Zagotovljeni morajo biti ustrezna podpora za potnikove noge in tudi ustrezni ročaji, ki potniku olajšajo dostop do sedeža in držanje med vožnjo.

▼B

4. Svetla višina nad površino potniškega sedeža mora biti vsaj 920 mm. Kadar traktor izpolnjuje zahteve v zvezi z varstvom voznika in sedežem, njegova konstrukcija pa ne omogoča takšne svetle višine za potnika, se lahko ta višina zniža na 800 mm, če je zagotovljeno ustrezno oblazinjenje na strehi tik nad potnikovo glavo. ►M3 Zgornji del potniku omogočene svetle višine se lahko omeji zadaj in s strani samo s polmerom, ki ne presega 300 mm (glej priloženo skico). ◄ Navpična svetla višina je navpičen odprt prostor med sprednjim robom sedeža in streho traktorja.

5. Potniški sedež ne sme povečevati skupne širine traktorja.

▼M3 —————

▼B









Dodatek